[{"text_idx": "#000001", "text": "\u201eAga mida tegi seepeale mu kaaslane, kohalik ku\u0308tt ja kalamees? Ei midagi enamat ega va\u0308hemat, kui et to\u0303mbas mu magamiskoti luku lahti ja hakkas mind ko\u0303ditama. Seeja\u0308rel a\u0308rkasid ka ko\u0303ik teised u\u0308les ja peagi ko\u0303ditasime u\u0308ksteist u\u0308heskoos naeru lagistades, kusjuures peale viitteist minutit ko\u0303ditamist polnud mitte kellelgi enam ku\u0308lm. Vastupidi, telgis oli soe nagu saunas,\u201c ra\u0308a\u0308kis maadeavastaja Nicolas Dubreuil polaarelanike loovast elluja\u0308a\u0308misvo\u0303imest start-upi- ja tehnoloogiafestivalil Latitude59."}, {"text_idx": "#000002", "text": "Maadeavastaja ja seikleja Nicolas Dubreuil oli vaid 18 aastane, kui ta esimest korda Kanada pealinnast Vancouverist Alaska suurimasse linna, Anchorage \u0301i matkas. Sellest ajast saadik on Dubreuil veetnud igal aastal rohkem kui kaheksa kuud polaarjoone la\u0308hedal, kus ta on ra\u0308nnanud nii kajakiga, suuskadel, kelgukoerte abiga, jalgsi ja isegi vee all. Lisaks korraldab mees ekspeditsioone ka teistele, olles juhtinud nii sportlasi, teadlasi, filmi-vo\u0303tteru\u0308hmasid kui koguni liikumispuudega inimesi la\u0308bi Alaska, Siberi, Antarktika ja Gro\u0308o\u0308nimaa."}, {"text_idx": "#000004", "text": "Ehkki hariduselt on Dubreuil arvutiteadlane, siis on tema tegelikuks kireks hoopis avastusra\u0308nnakud maailma ko\u0303ige ekstreemsematesse paikadesse. Muu seas on maailmara\u0308ndur kolm korda po\u0303hjanabal ka\u0308inud ning eksinud a\u0308ra hiiglasliku ja\u0308a\u0308ma\u0308e sees, kuhu koos oma kaaslastega uurimisretkele sukelduti, pa\u0308rast aga suunataju ta\u0308ielikult kaotati."}, {"text_idx": "#000007", "text": "2001. aastal juhtus maailmara\u0308nduriga aga midagi, mis muutis kogu tema eluvaadet ja asjadest arusaamist. Enne seda oli Dubreuil ka\u0308inud ekspeditsioonidel justkui so\u0303java\u0308eoperatsioonidel, mille iga liigutus ja samm peavad olema ta\u0308pselt la\u0308bi kaalutud ning mo\u0303testatud."}, {"text_idx": "#000008", "text": "\u201eOlin otsustanud, et kohalikke pole mo\u0303tet usaldada \u2013 kui ku\u0308sisid neilt, kas homme tuleb halb ilm, siis kinnitasid nad, et jah, va\u0308ga halb. Kui proovisid aga teistpidi ja pa\u0308risid, et a\u0308kki tuleb hoopis hea ilm, siis noogutasid nemadki pead ja kinnitasid hoogsalt, et jah \u2013 pidavat va\u0308ga hea tulema,\u201c meenutas Dubreuil anekdootlikke mo\u0303ttevahetusi pa\u0308rismaalastega."}, {"text_idx": "#000009", "text": "Vastavalt nendele arusaamistele valmistuti tolgi aastal ekspeditsiooniks to\u0303siselt. \u201eIga meie liigutus oli kalkuleeritud, alates ilmast kuni ta\u0308pse ra\u0308nnutrajektoori ning toiduvarude kasutamiseni va\u0308lja. Ometi juhtus selline lugu, et keset ra\u0308nnakut, kui parajasti ja\u0308a\u0308d kontrollisin, avastasin ootamatu kohkumusega, et seda on seal vaid paari sentimeetrine kiht. Hakkasin siis aeglaselt taganema ning andsin tagantpoolt tulijatele selleks samuti ma\u0308rku, aga juba hakkaski ja\u0308a\u0308 lagunema ning me ko\u0303ik varisesime ja\u0308isesse vette. Teised olid minu ku\u0308ljes ju julgestusko\u0308iega kinni.\u201c"}, {"text_idx": "#000010", "text": "Pa\u0308rast mo\u0303nda aega kestnud u\u0308hist elluja\u0308a\u0308misheitlust otsustas mees oma ra\u0308nnuriietest so\u0303na otseses mo\u0303ttes va\u0308lja ronida, et kaaslased saaksid tagasi po\u0308o\u0308rata ega la\u0308heks koos temaga po\u0303hja. \u201eUjusin ja\u0308ises vees paljalt nagu hu\u0308ljes,\u201c meenutas ta. \u201eIga kord, kui u\u0308ritasin va\u0308lja ronida, hakkas ja\u0308a\u0308 uuesti pragunema ja ma varisesin uuesti sisse. Olin u\u0308sna kindel, et nu\u0308u\u0308d ongi ko\u0303ik,\u201c ra\u0308a\u0308kis mees."}, {"text_idx": "#000012", "text": "Ta\u0308nu suurepa\u0308rasele tervisele ja o\u0303nnelikule saatusele pa\u0308a\u0308ses Dubreuil lo\u0303puks siiski kuivale maale tagasi ning jo\u0303udis viimaks ka uuesti inimeste juurde. Veelgi enam \u2013 mees tervenes oma katsumusest ta\u0308ielikult, ehkki oli arstide so\u0303nul nendeni jo\u0303udes ta\u0308iesti la\u0308bi ku\u0308lmunud. Ehkki Dubreuil \u0301e o\u0308eldi alguses, et amputeeritakse nii tema ka\u0308ed kui jalad, siis pa\u0308a\u0308ses mees imelisel kombel sellestki saatusest."}, {"text_idx": "#000014", "text": "Pa\u0308rast nappi eluga pa\u0308a\u0308semist ja\u0308i juhtunu Dubreuil \u0301i aga painama, kuni mees otsustas minna elama Gro\u0308o\u0308nimaa a\u0308a\u0308realadele \u2013 sinna, kus ka\u0308ivad koos vaid kohalikud kalurid ja ku\u0308tid. \u201eMa tahtsin teada, kuidas nemad sellise eluga ikkagi hakkama saavad. Minuga juhtus ju o\u0303nnetus, millest napilt pa\u0308a\u0308sesin, lausa ta\u0308ppisteaduslikele ettevalmistustele vaatamata,\u201c ra\u0308a\u0308kis ta. \u201eKui varem olin kohalikesse suhtunud nii, nagu nemad ei teakski polaaraladel ellu ja\u0308a\u0308misest midagi, siis nu\u0308u\u0308d tahtsin teada saada, kuidas need inimesed ikkagi ellu ja\u0308a\u0308vad. Kuidas nad ra\u0308ndavad oma algeliste vahenditega polaaraladel, ku\u0308tivad ja\u0308a\u0308karusid ja vaalasid ning tulevad peale ko\u0303ike seda ikkagi oma perekondade juurde tagasi.\u201c"}, {"text_idx": "#000016", "text": "\u201eU\u0308ks esimesi taipamishetki oli siis, kui koos kolme ku\u0308ti ja kaluriga u\u0308hises telgis elama hakkasin. U\u0308hel esimestest o\u0308o\u0308dest ku\u0308lmetasin lausa niimoodi, et hambad lagisesid. Lo\u0303puks ku\u0308sis mu kaaslane, kas mul on ku\u0308lm \u2013 mina vastasin, et on jah. Ise juba mo\u0303tlesin, kuidas kasutada oma ha\u0308daabi-tekki selleks, et sooja saada \u2013 nii o\u0308elda koostasin ta\u0308pselt mo\u0303o\u0303detud elluja\u0308a\u0308misplaani. Aga mida tegi seepeale mu kaaslane, kohalik ku\u0308tt ja kalamees? Ei midagi enamat ega va\u0308hemat, kui et to\u0303mbas mu magamiskoti luku lahti ja hakkas mind ko\u0303ditama. Seeja\u0308rel a\u0308rkasid ka ko\u0303ik teised u\u0308les ja peagi ko\u0303ditasime u\u0308ksteist u\u0308heskoos naeru lagistades, kusjuures peale viitteist minutit ko\u0303ditamist polnud mitte kellelgi enam ku\u0308lm. Vastupidi, telgis oli soe nagu saunas!\u201c"}, {"text_idx": "#000019", "text": "\u201eOli olukordi, kus ma ei saanud aru, kuidas na\u0308iteks teed valiti \u2013 mina maitsesin lund ja leidsin oma aru ja\u0308rgi justkui turvalise suuna u\u0308les, aga teised hakkasid ta\u0308pselt teisele poole minema. Kui ma neilt ja\u0308rele ku\u0308sisin, miks mitte teises suunas minna, siis vastati, et teise suunda mineku suhtes tekib paha tunne. Ja just see tunne, see instinkt ongi see, mida tegelikult sellises olukorras ja\u0308rgida tuleb ja mis juhatab su elusalt ja tervena la\u0308bi polaarlagendike koju tagasi.\u201c"}, {"text_idx": "#000021", "text": "Ka loodust na\u0308evad polaaralade elanikud Dubreauil \u0301i so\u0303nul meist teisiti \u2013 mitte inimesest lahus oleva ja kaitset va\u0308a\u0308riva keskkonnana, vaid osana inimesest. Samas u\u0308llatas Dubreui \u0301d teiselt poolt ja\u0308llegi kohalike vo\u0303ime kaasaegse globaalkultuuriga ko\u0303igele vaatamata kursis ning kaasas olla."}, {"text_idx": "#000024", "text": "NB! Kommentaarid on avaldatud lugejate poolt. Kommentaare ei toimetata. Nende sisu ei pruugi u\u0308htida toimetuse seisukohtadega. Kui ma\u0308rkad sobimatut postitust, teavita sellest moderaatoreid vajutades linki \u201cSobimatu\u201d!"}, {"text_idx": "#000032", "text": "avaldab isiklikku arvamust koos po\u0303hjendusega\narvustab inimeste mo\u0303tteid, mitte isikuid endid\nkommenteerib artikli tugevaid ja no\u0303rku ku\u0308lgi\naustab kommentaaride kirjutajaid ja lugejaid"}]